Държавен вестник, бр. 80, 2013 г., стр. 49

БРОЙ  80	
Д Ъ Р Ж А В Е Н  В Е С Т Н И К 	
СТР.  49  
22. „Повърхностни води“ са водите на суша­
та, с изключение на подземните води, както и 
преходните води и крайбрежните морски води, 
освен по отношение на химичното състояние, в 
който случай се включват и вътрешните морски 
води и водите на териториалното море.
23. „Подземно съхраняване на отпадъци“ е 
постоянно съхраняване на отпадъци в съоръжение 
(миннодобивен обект), разположено в земните 
недра, като солни или калиеви рудници.
24. „Подземно хранилище за отпадъци“ е 
съоръжение, предназначено за подземно съх­
раняване на отпадъци.
25. „Предварително третиране“ са всички 
физични, термични, химични или биологични 
процеси, включително сортирането, които про­
менят характеристиките на отпадъците с цел да 
се намали обемът им или опасните им свойства, 
за да се улесни по-нататъшното им третиране 
или да се повиши оползотворяемостта им.
26. „Притежател на отпадъци“ е всяко лице 
по смисъла на § 1, т. 29 ДРЗУО.
27. „Причинител на отпадъци“ е всяко лице 
по смисъла на § 1, т. 30 ДРЗУО.
28. „Следексплоатационни грижи за депо 
за отпадъци“ са дейностите по поддръжка на 
площадката на депото след неговото закриване, 
осъществяване на контрол и наблюдение на 
параметрите на околната среда (мониторинг) и 
отстраняване на евентуални отрицателни после­
дици от въздействието на депото върху околната 
среда и човешкото здраве за определения от 
компетентните органи следексплоатационен 
период на депото.
29. „Съоръжение за оползотворяване или 
обезвреждане на отпадъци“ е всяко строително 
съоръжение, инсталация или друго стационарно 
или преместваемо техническо съоръжение или 
оборудване, предназначено за извършване на 
дейности или операции по оползотворяване 
или обезвреждане на отпадъци, включително 
свързаните с него обслужваща техническа ин­
фраструктура и спомагателни и обслужващи 
сгради, строителни съоръжения или премест­
ваеми обекти.
30. „Съществуващо депо за отпадъци“ е депо, 
което е в експлоатация или е преустановена 
неговата експлоатация, но няма писмено по­
твърждение от компетентния орган до оператора 
за закриване на депото.
31. „Течни отпадъци“ са всички отпадъци в 
течна форма, включително отпадъчните води, 
но с изключение на утайките.
32. „Устойчиви нереактивоспособни опасни 
отпадъци“ са отпадъците, чието поведение при 
излужване не се променя съществено в продъл­
жение на дълъг период от време при проектните 
условия на депото или вследствие на инциденти, 
които могат да бъдат предизвикани от:
а) самите отпадъци (например следствие на 
биоразграждане);
б) продължителното въздействие върху тях 
на околната среда (например от води, въздух, 
температура и механични въздействия);
в) въздействия на други отпадъци (вклю­
чително отпадъчни продукти, като инфилтрат 
и газ).
33. „Ферментационни продукти“ са продукти­
те, получени в резултат на анаеробно разлагане 
на разделно събрани биоразградими отпадъци.
§ 2. Наредбата въвежда изискванията на 
Директива 1999/31/ЕС на Съвета от 26 април 
1999 г. относно депонирането на отпадъци (ОВ, 
L 182/16.07.1999 г.) и на Директива 2011/97/
ЕС на Съвета от 5 декември 2011 г. за изме­
нение на Директива 1999/31/ЕС по отношение 
на специфичните критерии за съхранение на 
метален живак, считан за отпадък (ОВ, L 
328/10.12.2011 г.).
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. (1) В срок до 6 месеца от влизане в 
сила на наредбата министърът на околната 
среда и водите определя със заповед методите 
за основно охарактеризиране на отпадъците и 
за изпитване за установяване на съответствието 
и опростени процедури за изпитване на отпа­
дъците и изискванията за проверка на място, 
включително и методите за бързо изпитване 
на отпадъците.
(2) В срок до 6 месеца от влизане в сила 
на наредбата министърът на околната среда и 
водите определя със заповед критерии за при­
емане на монолитни отпадъци на съответните 
класове депа за отпадъци.
(3) В срок до 6 месеца от влизане в сила 
на наредбата министърът на околната среда и 
водите утвърждава със заповед ръководството 
по чл. 34, ал. 8.
(4) В срок до 6 месеца от влизане в сила 
на наредбата министърът на околната среда и 
водите утвърждава със заповед Ръководство за 
предварително третиране преди депониране на 
отпадъци в Република България по чл. 38, ал. 3.
(5) До издаване на заповедите по ал. 1 – 4 
се прилагат Заповед № РД-988 от 29.12.2006 г., 
изм. със Заповед № РД-872 от 7.10.2010 г., 
Заповед № РД-989 от 29.12.2006 г., Заповед 
№ РД-664 от 23.08.2007 г. и Заповед № РД-
824 от 11.11.2011 г. на министъра на околната 
среда и водите.
§ 4. (1) Утвърдените планове за привеждане 
в съответствие на съществуващи депа се при­
лагат до изтичане на техния срок.
(2) Крайният срок за преустановяване на 
експлоатацията на съществуващи депа за би­
тови отпадъци е до въвеждане в експлоатация 
на съответното за общината регионално депо, 
което е предвидено с Националния план за 
управление на отпадъците по чл. 49, ал. 1 ЗУО.
§ 5. Наредбата се издава на основание чл. 43, 
ал. 1 от Закона за управление на отпадъците.